Загад Прэзыдэнта БЦР аб стварэньні БКА
Прэзыдэнта Беларускае Цэнтральнае Рады

Для канчальнай ліквідацыі бальшавіцкага бандытызму, які грабіць і нішчыць наш край, забівае нявінных людзей і рабуе іх маемасьць, на падставе Арт. II Статуту Беларускае Цэнтральнае Рады, загадваю:

1. Стварыць для абароны Бацькаўшчыны Беларускую Краёвую Абарону.

2. Правесьці дня 7 сакавіка 1944 году пакліканьне ўсіх афіцэраў і падафіцэраў былых арміяў: царскай, польскай, савецкай, добраахвотніцкіх з 1918—1920 гадоў і іншых у акругах: Менскай, Слуцкай, Баранавіцкай, Слонімскай, Вялейскай, Глыбоцкай і Наваградзкай.

Паклінаньню падлягаюць усе афіцэры ў веку да 57 гадоў уключна і ўсе падафіцэры ў веку да 55 гадоў уключна.

3. Паклікаць адначасна на службу Беларускай Краёвай Абароне ўсіх мужчынаў народжаных у гадох 1908, 1909, 1910, 1911, 1912; 1913, 1914, 1915, 1916, 1917, 1921, 1922, 1923 і 1924, вызначаючы пакліканьне іх у памененых ў пункце 2-м акругах на 10 сакавіка 1944 году.

4. Пакліканьне праводзяць Намесьнікі Б.Ц.Р. у акругах, Акруговыя начальнікі Б.К.А. і начальнікі паветаў.

5. Не пазьней, як праз 3 гадзіны пасьля абвешчаньня загаду, кажны падлягаючы пакліканьню павінен адправіцца ў валасны зборны пункт, згодна з накіраваньнем валаснога старшыні, адкуль будзе высланы ў паветавы цэнтр для лекарсна-камісыйнага агляду. З сабою забраць:Вопратку і абутак у добрым стане.
3 пары бялізны.
Прылады да ежы і мыцьця (лыжка, ручнік).
Асабістыя рэчы.6. Хто па атрыманьню загаду ня зьявіцца ў вызначаным часе і месцы, зьяўляецца зраднікам і будзе пакараны надзвычайным судом .

7. Нагляд за ўтварэньнем і пакліканьнем у Б.К.А. пераймаю на сябе, як Прэзыдэнт Б.ЦР. Кіраўніцтва над пакліканьнем у даручаю ад імя Б.Ц.Р. маёру Ф. Кушалю.

Я упэўнены, што кажны беларус выканае свой абавязак у справе хутчэйшага ачышчэньня нашай Бацькаўшчыны ад бальшавіцкіх бандаў, каб пасьля пакліканыя гэтым загадам маглі вярнуцца да спакойнай працы ў сельскай гаспадарцы, на фабрыках і заводах.

Менск, дня 6. III. 1944 г.

Глядзіце таксама 
Адозва Беларускае Цэнтральнае Рады (6 сакавіка 1944)

Радаслаў Астроўскі
Беларуская цэнтральная рада
Беларуская краёвая абарона
Дакументы 1944 года
Творы, выдадзеныя ў Мінску